Etter bestått medisinsk sjekk er kontrakten nå underskrevet.

AaFK har i dag sikret seg den svenske angrepsspilleren Valmir Berisha (20). Han skrev under på en kontrakt som har varighet ut 2019.

Valmir Berisha har flere U-landskamper for Sverige og tidligere vært innom Roma og Panathinaikos. Selv er unggutten glad for å ha signert for AaFK.

Valmir Berisha klar for AaFK (Foto: NTB Scanpix)

- Jeg ser virkelig fram til å vise meg fram på Color Line Stadion. Jeg håper å bidra med mine kvaliteter for AaFK og ser frem til å komme i gang. Jeg er veldig glad for å være på plass i Ålesund.

Trond Fredriksen er svært fornøyd med signeringen av unggutten som er forventet å ta store steg.

- Dette er en spennende spiller som garantert kommer til å ta store steg i AaFK. Valmir har kvaliteter vi trenger i laget og som vi forventer å få se framover. Valmir er en unggutt med stor erfaring og som vil passe godt inn i måten vi ønsker å spille fotball.

Valmir Berisha har fått drakt nummer 9

Vi ønsker Valmir Berisha velkommen til Sunnmøre og AaFK!